Sügisel Künnapi kooli minnes arvasime, et harime end veidi mägede koha pealt, aga mägironimine ise meid küll ei huvita. Ammugi ei hakka me ise kunstlike seinte peal turnima.    Praeguseks siis oleme:  - nii Katil kui minul on oma ronimisvööd - mõlemal sama mudel, Black Diamondi Momentum Speed.  - nii Katil kui minul on oma ronimis-sussid - tal Triop Valtz, mul La Sportiva  Mythos Terra.  - mõlemal on oma kaheksad, karabiinid, repsakad.  - käime lisaks Künnapi ametlikule Astangule siseseina peal salatrennis - kolmapäeva õhtuti Lasnamäel.    Nüüd oleme niikaugel, et teeme salatrenni jaoks omakorda salatrenni! Eile käis Kati ja üleeile käisin mina Lasnamäel ise seina ronimas. Madalal, ilma julgestuseta, alumise kahe plaadi peal. On hea - kedagi ees pole, muudkui koperdad seina mööda edasi-tagasi, vahepeal jooksed v teed jõudu.    Aga Astangul ei lähe  meil ronimine endiselt mitte kuidagi. Eile saime ainult poriseks, muud ei miskit.